**Plán kontrolnej a hospitačnej činnosti**

**Centra voľného času (CVČ) Liptovský Mikuláš**

**šk. rok 2021/22**

Cieľom kontroly riaditeľa CVČ je získavanie objektívnych informácií o úrovni a výsledkoch práce výchovných a ostatných zamestnancov CVČ a pri zistení nedostatkov prijatie opatrení, ktoré vedú k ich odstráneniu. Podkladom tohto plánu je plán kontrolnej činnosti riaditeľa CVČ. Plán je zameraný na kontrolu práce vychovávateľov

Formy a prostriedky vnútornej kontroly.

1. Priama hospitačná činnosť na krúžkoch (hlavne tematické hospitácie) príloha č.1 - Hospitačný záznam

2. Kontrola ped. dokumentácie (triedne knihy, katalógy,)

3. Kontrola práce predmetovej komisie :šport, kultúra, jazyky, technika

4. Kontrola hodnotenia žiakov sa v CVČ nevykonáva

5. Kontrola práce triedneho učiteľa a náplne triednických hodín v CVČ sa nevykonáva

6. Kontrola dodržiavania pracovného poriadku – pracovná disciplína učiteľov

7. Kontrola dodržiavania vnútorného poriadku CVČ – vychovávatelia, deti,rodičia

8. Kontrola dozorov, nástupu na krúžky.

1. Priama hospitačná činnosť Bude zameraná hlavne na začínajúcich vychovávateľov, ktorých prax je kratšia ako 3 roky. U ostatných jedenkrát za školský rok. Počas hospitácií na vyuč. hodinách sa budú sledovať nasledovné činnosti : motivácia a aktivizácia žiakov, podpora tvorivosti a samostatnosti žiakov, hodnotenie školského výkonu a úrovne vedomostí žiakov, pochvala a kritika, dodržiavanie ľudských práv a práv dieťaťa - hlavne vzťah učiteľa k žiakovi a jeho správanie, používanie učebných pomôcok, spätná väzba a fixácia poznatkov. Kontrolované a prediskutované budú aj prípravy na vyučovaciu hodinu – učitelia s praxou do 3 rokov sú povinní písomne sa pripraviť na každú hodinu. V spolupráci s vedúcimi PK zvyšovať počítačovú gramotnosť a efektívne využívanie IKT. T: október – máj, podľa mesačného plánu hospitácií

2. Kontrola ped. dokumentácie Úroveň jej vedenia, včasnosť, presnosť, správnosť a vecnosť zápisov. Kontrola manipulácie s triednymi knihami – vyučujúci na nultej, prvej, resp. druhej hodine je povinný zobrať triednu knihu do triedy a na poslednej hodine ju priniesť do zborovne. Všetky triedne knihy musia byť po vyučovaní v zborovni. T: triedne knihy – na zač. škol. roka, na polroku a na konci škol. roka

3. Kontrola práce PK Sledovať plnenie učebných osnov a vzdelávacích štandardov v jednotlivých predmetoch. Kontrola plánu PK a záznamov zo zasadnutí PK. Pozorovanie práce PK prostredníctvom účasti na ich zasadnutiach . T: jedenkrát na zasadnutí PK v priebehu škol. roka a podľa potreby pri riešení aktuálnych problémov po dohode s vedúcim PK. Kontrola dokumentácie PK - priebežne

4. Časovo-tematické plány V spolupráci s vedúcim PK – musia byť vypracované podľa platných učebných osnov a vzdelávacích štandardov pre jednotlivé predmety. Časovo-tem. a tematické plány musia korešpondovať so zápismi v triednych knihách. Dodržiavanie predpísaného počtu vyučovacích hodín v jednotlivých predmetoch. T: september a priebežne

5. Dodržiavanie pracovnej disciplíny Kontrola včasného nástupu do zamestnania, včasného nástupu na vyučovaciu hodinu, dodržiavania trvania vyučovacej hodiny – 60 minút, neskracovanie a nepredlžovanie hodiny, dodržiavanie prestávok pre žiakov, neodbiehanie z vyučovacej hodiny. T: priebežne

6. Kontrola priestorov školy Kontrola pripravenosti priestorov školy na nový školský rok, úprava tried po poslednej vyučovacej hodine, za ktorú je zodpovedný vyučujúci a týždenníci. T: august, september, priebežne a podľa potreby

7. Dodržiavanie vnútorného poriadku CVČ : kontrolovať a evidovať negatívne prejavy správania u žiakov, napr. porušovanie zákazu fajčenia, prejavy šikanovania a psychického nátlaku zo strany žiakov. Dbať na povinnosť školy a jej zamestnancov rešpektovať základné ľudské práva žiakov, zabezpečiť, aby správanie sa učiteľov k žiakom bolo zlučiteľné s ich ľudskou dôstojnosťou a bolo im umožnené vysloviť svoj názor – kontrola pomocou anketových a dotazníkových metód. T: priebežne a podľa potreby

Liptovský Mikuláš : 2.9.2021 PhDr. Roman Králik

Príloha č. 1.

Hospitačný záznam CVČ Liptovský Mikuláš

|  |  |  |  |  |  |
| --- | --- | --- | --- | --- | --- |
| **Hospitačný záznam č.** | | **Vyučujúci:** | | | **Hospitujúci:**  **PhDr.Roman Králik** |
| **Dátum:** | |  | | | |
| **Krúžok:** | |  | | | |
| **Téma:** | |  | | | |
| **Cieľ:** | |  | | | |
| **Motivácia:** | |  | | | |
| **Typ krúžku:** | |  | | | |
| **Výchovné metódy:** | | A, intelekt ( vysvetľovanie a presviedčanie ) metóda persuázie B, city ( metóda mravného hodnotenia ( povzbudenia a trestu ) C, vôľu ( metóda cvičenia a navykania ) | | | |
|  | |  | | | |
| **Pomôcky:** | |  | | | |
| **Čas:** | **Činnosť vychovávateľa:** | | | **Činnosť žiakov:** | |
|  |  | | |  | |
| **Klady:** | | | **Nedostatky:** | | |
| **Celkové hodnotenie vyučovacej hodiny:** | | | | | |
| **Poznámky:** | | | | | |
| **Čas: 60 minút** | **Činnosť vychovávateľ: 60 minút** | | | **Činnosť žiakov: 55 minút** | |